Γενετική και φαινοτυπική μελέτη του πρότυπου ποιμνίου της Κτηνιατρικής σχολής στο Κολχικό.:
Creators: name: Σιάσιου, Αννα Δημητρίου
Publisher: name: Aristotle University of Thessaloniki
Year: 2011
Subjects: Γενοτυπικός
Φαινοτυπικός
Γαλακτοπαραγωγή
Genotypic
Phenotypic
Milk production

description: Ο στόχος της διατριβής ήταν η μελέτη των προβάτων φυλής Χίου που εκτρέφονται στο πρότυπο προβατοστάσιο της Κτηνιατρικής Σχολής, στο Κολχικό της Θεσσαλονίκης, σε φαινοτυπικό και γενοτυπικό επίπεδο. Για το σκοπό αυτό ελέγχθηκαν τα αρχεία της εκτροφής, ενώ έγινε παρακολούθηση των προβάτων για χρονικό διάστημα έξι μηνών, συγκεκριμένα από τις 01/01/2010 ως τις 30/06/2010 και καταγράφηκαν οι αποδόσεις τους. Ο αριθμός των εκτρεφόμενων προβάτων που παρακολουθήθηκαν ανερχόταν σε 115 ζώα εκ των οποίων τα 109 θηλυκά και τα 6 αρσενικά. Μελετήθηκαν τα εξής χαρακτηριστικά: το συνολικό ποσοστό σύλληψης των προβατίνων, το ποσοστό σύλληψης των προβατίνων στον 1ο οιστρικό κύκλο, ο δείκτης πολυδυμίας, η συνολική ποσότητα γάλακτος σε μια γαλακτική περίοδο και η εμφάνιση κλινικής μαστίτιδας. Από τη σύγκριση των χαρακτηριστικών αυτών με τις μέσες επίσημες αποδόσεις του πληθυσμού της φυλής Χίου, προέκυψε ότι οι μέσες αποδόσεις του ποιμνίου, αναφορικά με τη γαλακτοπαραγωγή και την πολυδυμία, δεν διαφέρουν σημαντικά των αντίστοιχων του προβάτου της φυλής Χίου. Η γονιμότητα των προβατίνων 96,9% καθώς και το ποσοστό σύλληψης κατά τον 1ο οιστρικό κύκλο, 87,4%, κυμάνθηκαν σε ιδιαίτερα ικανοποιητικά επίπεδα. Το ποσοστό ωστόσο της κλινικής μαστίτιδας στην εκτροφή ήταν υψηλότερο του ποσοστού 5% που συνήθως συναντάται στις προβατοτροφικές εκμεταλλεύσεις. Αναφορικά με τις αποδόσεις των ζώων στα χαρακτηριστικά που προαναφέρθηκαν θα πρέπει να συνεκτιμηθεί το γεγονός ότι τα πρόβατα, στην υπό μελέτη γαλακτική περίοδο, ήταν κατά το πλείστον ζυγούρια. Η εν λόγω παρατήρηση, σε συνδυασμό με το γεγονός ότι αυτό ήταν το πρώτο έτος λειτουργίας του ποιμνιοστασίου, πιθανόν να οδήγησε σε σχετικά χαμηλότερες αποδόσεις των ζώων σε σχέση με το πραγματικό γενετικό τους δυναμικό. Ακολούθησε στατιστική επεξεργασία των αρχείων των αποδόσεων με στόχο τη μελέτη του βαθμού της επίδρασης γενετικών και μη παραγόντων στα παραγωγικά και αναπαραγωγικά χαρακτηριστικά των ζώων. Στους παράγοντες επίδρασης συμπεριλήφθηκαν το ποίμνιο προέλευσης της προβατίνας, ο μήνας του τοκετού, ο αριθμός και η διάρκεια της γαλακτικής περιόδου, καθώς και ο κριός γεννήτορας της προβατίνας (γενετικός παράγοντας). Επιπλέον, μελετήθηκε η επίδραση του δείκτη πολυδυμίας και της κλινικής μαστίτιδας στη συνολική ποσότητα παραγόμενου γάλακτος και του κριού σύζευξης και του μήνα που πραγματοποιήθηκαν οι συζεύξεις στη γονιμότητα των προβατίνων. Τέλος μελετήθηκε και η επίδραση του δείκτη πολυδυμίας στην εμφάνιση κλινικής μαστίτιδας. Κατά την επεξεργασία αυτή προέκυψε ότι η επίδραση της διάρκειας της γαλακτικής περιόδου στη συνολική ποσότητα του παραγόμενου γάλακτος των ζώων ήταν στατιστικά σημαντική (P=0,000). Όσον αφορά την εμφάνιση κλινικής μαστίτιδας, το ποίμνιο προέλευσης (P=0,045) και ο δείκτης πολυδυμίας (P=0,005) είχαν στατιστικά σημαντική επίδραση στο συγκεκριμένο χαρακτηριστικό. Τέλος εκτιμήθηκε η φαινοτυπική συσχέτιση (r) μεταξύ όλων των χαρακτηριστικών. Στατιστικά σημαντική συσχέτιση (Ρ=0,021, r=0,275) βρέθηκε μόνο μεταξύ της εμφάνισης κλινικής μαστίτιδας και του δείκτη πολυδυμίας.
description: The aim of the present study was to evaluate the performance of Chios sheep kept at the Veterinary Faculty’s experimental flock, at Kolchiko, Thessaloniki, both on phenotypic and genotypic level. For this purpose, available pedigree data were used and flock performance was monitored and recorded for six months between 01/01/2010 and 06/30/2010. A total of 115 sheep were monitored, 6 males and 109 females. The following traits were recorded: overall fertility, conception rate at 1st estrus cycle, prolificacy, total milk production and incidence of clinical mastitis. The effect of genetic and environmental factors, including sire of the ewe, flock of origin, lambing month and lactation number and length, on sheep performance was evaluated, as well as the effect of prolificacy on incidence of clinical mastitis. Moreover, the effect of prolificacy and incidence of clinical mastitis on milk production and that of natural service ram and mating month on ewe fertility was also evaluated, as well as the phenotypic correlations. Performance, regarding milk production (186.9 kg) and prolificacy (1.69) was similar to the average recorded performance of first lactation Chios breed sheep. About 93.5% of sheep used in this study were in their first lactation and it must be noted that this was the flock’s first year of operation; hence, performance was probably lower than the genetic potential. Overall fertility was 96.9% and conception rate at 1st estrus was 87.4%. These results are considered satisfactory. However, the incidence of clinical mastitis was higher than 5% which is considered acceptable in sheep dairy farms. Lactation length had a significant effect on milk production (P&lt;0.000). Flock of origin (P&lt;0.05) and prolificacy (P&lt;0.01) had a significant effect on the incidence of clinical mastitis. There was a statistically significant (P&lt;0.05) phenotypic correlation (r=0.275) between clinical mastitis and prolificacy.